GiliGold/VAD_KnessetCorpus huggingface dataset:
מסעוד גנאים: אני חושב שאנחנו מדברים על תופעה שהיא מאוד מסוכנת, תופעה שגבתה קורבנות אם מבני נוער ואפילו בתים נשרפו בגלל נפצים, בגלל חזיזים.
מסעוד גנאים: לצערי, זה לא רק, למשל, אצלנו ביישובים הערביים זה לא רק ברמדאן.
מסעוד גנאים: זה בחתונות, זה כאשר זוכים במשחק כדורגל, זה כאשר זוכים באיזו בחינה.
מסעוד גנאים: את הזיקוקים האלה, יש סוגים של זיקוקים שהם כאילו רימון הלם.
מסעוד גנאים: רימוני הלם, שגורמים להרבה, חוץ מהפרעה הם גורמים להרבה נזק.
מסעוד גנאים: אני חושב שצריך שילוב בין שני דברים.
מסעוד גנאים: דבר ראשון, עניין ההסברה, העלאת המודעות – זה חשוב מאוד לא רק לילדים אלא להורים, משום שההורה הוא האחראי לבן שלו כאשר הוא עדיין ביסודי או בחטיבת הביניים וכו', הוא האחראי.
מסעוד גנאים: צריך לעלות למודעות ההורים, למשפחה וגם לילדים.
מסעוד גנאים: אני חושב שהעניין החשוב זה גם האכיפה והענישה.
מסעוד גנאים: צריך ליישב את המקורות האלה.
מסעוד גנאים: הכוונה, אם יש למשל יבואן, פה נאמרו דוגמאות, יבואנים שמביאים לפעמים צעצועים או נפצים או משהו כזה שהוא אסור, מה נעשה איתו בסוף?
מסעוד גנאים: האם זה תוהו ובוהו וכל אחד יכול להסתדר בסוף כי יש לו מישהו, אני יודע איפה?
מסעוד גנאים: אז מה זה, זו אנדרלמוסיה, זו אנרכיה ואתה בסוף לא יכול לייבש או להתגבר על התופעה הזאת.
מסעוד גנאים: אני אומר לכם מניסיון ממה שאני יודע.
מסעוד גנאים: סוחרים, בעלי חתונות ביישובים הערבים הם מביאים מג'נין, משכם, מכל האזורים האלה מביאים באוטו, ברכב שלו והוא מחלק ומוכר.
מסעוד גנאים: לכן, לפי דעתי האכיפה והענישה הם מאוד חשובים.
מסעוד גנאים: בעל חנות, יבואן שנתפס באמת עם הדברים האלה ה-מסוכנים, הוא צריך להיענש.
מסעוד גנאים: בלי ענישה אמתית אנחנו לא יכולים להתגבר על התופעה הזאת.
מסעוד גנאים: אם יש בכנסת הצעת חוק, אומרים שיש הצעת חוק - - -
<ישראל משען: שלוש שנים מאסר.
יפעת שאשא ביטון: צריך לקדם את זה.
יפעת שאשא ביטון: אנחנו נבקש - - -
מסעוד גנאים: כולנו צריכים להירתם לזה.
יפעת שאשא ביטון: א', זה קנס משמעותי ויש גם מאסר.
יגאל גואטה: מגדילים אותו מ-23 ל-30.
יפעת שאשא ביטון: זה לא ל-30, זה ל-230 אלף שקל.
<בישראל משען: בחוק החדש זה יהיה 236 אלף.
מסעוד גנאים: אבל בהגדרה בסוף, רק הערה.
מסעוד גנאים: מי שמגדיר שזה צעצוע ושזה לא צעצוע בסוף, האם מי שייצר אותו או כאשר הוא מובא לפה אנחנו נסמן אותו כמסוכן.
מסעוד גנאים: באמת, המילה צעצוע, ככה כאילו, יש בה תמימות מסוימת וזה בכלל לא תמים.
<ישראל משען: אמרתי בתחילת דבריי, הוועדה לצעצועים מסוכנים, הוועדה הזאת מורכבת מספר רב של גורמים.
<ישראל משען: בוועדה קובעים גם מה הוא צעצוע מסוכן ומה זה צעצוע לא מסוכן.
<ישראל משען: אנחנו פרסמנו את זה גם ברבים, יש פה - - -
יפעת שאשא ביטון: אולי צריך לשנות את הטרמינולוגיה שיבינו שזה לא צעצוע - -
<ישראל משען: כתוב 'חומר נפץ'.
יפעת שאשא ביטון: מה, זה בחקיקה, אז אנחנו נקדם חקיקה.
יפעת שאשא ביטון: אנחנו תכף נחדד את הסוגיה לפני סוף הדיון, ואם צריך להגדיר בחקיקה הגדרה אחרת אז אנחנו נשמח להירתם.
יגאל גואטה: יש המון דברים שבמכון התקנים מוגדרים כצעצועים מסוכנים, אבל מסיבות אחרות ישנות, כמו - - -
<ישראל משען: לא חומרים מסוכנים, צעצועים.
יפעת שאשא ביטון: הם מגודרים כצעצועים והם מגדירים אותם כחומרים מסוכנים.
יפעת שאשא ביטון: הוועדה לצעצועים מסוכנים מגדירה אותם - - -
<ישראל משען: אנחנו קובעים מה זה מסוכן ומה זה לא מסוכן.
יגאל גואטה: כן, אבל אצלכם גם צעצוע שיש בו פטנטים הוא צעצוע מסוכן, אבל בכלל מסיבה אחרת.
יפעת שאשא ביטון: פשוט צריך להגדיר שהוא לא צעצוע.
יפעת שאשא ביטון: צעצוע מסוכן הוא לא צעצוע, נקודה.
יפעת שאשא ביטון: זה מה שצריך, אנחנו מיד נחדד את הנקודה.
יפעת שאשא ביטון: אני אשמח לשמוע את נציגי המשרד לביטחון פנים.
יגאל גואטה: דרך אגב, אני חושב שאם היו משקיעים מאמצים בנפצים האלה כמו שהשקיעו בפטנטים היינו משיגים הרבה יותר.
יפעת שאשא ביטון: חבר הכנסת יגאל גואטה, אני רוצה ברשותכם לשמוע את נציגי המשרד לביטחון פנים כדי לראות באמת איך אתם מתמודדים עם התופעות.
יפעת שאשא ביטון: אני בטוחה שהדי הפיצוצים, שאני לפחות שומעת אצלנו ברחובות וזה למרחקים, תמיד נדמה שזה מחוץ לבית, אתה יוצא החוצה, אין אף ילד ואז אתה מבין שזה מגיע מאוד מרחוק.
יפעת שאשא ביטון: איך אתם מתמודדים עם זה, מה הסמכויות האכיפה שלכם?
<שבתי גרברציק: קודם כל, אנחנו נדבר רק על הנושא של ההסברה, גם בהנחיית מפכ"ל למנוע כמניעה מצבית.
<שבתי גרברציק: אנחנו עוסקים היום בנושא של הסברה.
<שבתי גרברציק: יש כאן נציגה שיכולה להרחיב בנושא של כניסה של שוטרים, בכל מחוזות המשטרה, לבתי הספר ולפעול.
<שבתי גרברציק: גם אני, שאני עובד מול הציבור הדתי והחרדי, הרבה מאוד הסברה.
<שבתי גרברציק: בניגוד לשנים קודמות, ישנה דרישה היום מצד עיתונאים וכלי תקשורת חרדים לקבל מרואיינים ולקבל חומרים כדי להפיץ - - -
יפעת שאשא ביטון: אתה ציינת את התקשורת החרדית - - -
<שבתי גרברציק: אני בעיקר עובד מולם כרגע, כי שם החלק האקוטי של מחיית המן בתוך בתי הכנסת, אז ישנו דגש גדול.
<שבתי גרברציק: ישנה אמירה גם של רבנים וגם של מעצבי דעת אחרים שהם לא במעגל הרבני.
<שבתי גרברציק: הם מבינים שמדובר פה במשהו מאוד מאוד מסוכן, לא רק ברמת הסיכון הרגילה שאנחנו מכירים כל שנה, אלא גם עכשיו כשאנחנו נמצאים במצב מאוד מרוכב ומאתגר מבחינה ביטחונית, ישנם דברים וכלי נשק, תכף יציג את זה יוני, שיכולים לסכן את האנשים שהולכים איתם.
<שבתי גרברציק: הציבור לא כל כך רגוע בכל המקומות, אדם שילך עם כלי נשק או עם משהו שדומה לכלי נשק יכול לסכן את עצמו.
<שבתי גרברציק: הפן ההסברתי הזה הוא פן שאנחנו נמצאים בו כמה וכמה שבועות.
<שבתי גרברציק: בוודאי לקראת סוף השבוע הזה, שעיתוני סוף השבוע יקבלו את המענה וגם תחנות הרדיו שהן יותר אקוטיות וחזקות לציבור.
יפעת שאשא ביטון: איך מרחיבים את זה לאוכלוסייה הכללית גם?
<שבתי גרברציק: גם בחברה האזרחית זה נעשה, אותו דבר נעשה, רק ששם זה מקבל דגש גדול יותר מבחינת האפקט.
<שבתי גרברציק: אפרופו "בטרם", אני מקווה שאתם עושים את זה גם למגזר הדתי והחרדי, כי הם לא בדיוק צופים בערוץ 2 או בכל ערוץ אחר.
<שבתי גרברציק: אני אומר כי פשוט אני לא מכיר, שזה יהיה מחולק נכון.
<אביטל אופל פנקס: יש להם, אנחנו ננסה לבחון את זה כמה שאפשר.
<אביטל אופל פנקס: יש כאלה שרואים, אגב, זה עובר בוואטס-אפ שיש להם, למרות הטלפונים הכשרים זה עובר.
<אביטל אופל פנקס: נקווה שיצליח.
<שבתי גרברציק: תחנות הרדיו במגזר החרדי הן מאוד חזקות, שתי תחנות: "קול חי", "קול ברמה".
<שבתי גרברציק: במגזר הדתי לאומי זה "גלי ישראל", הן הכי חזקות, ועיתוני סוף השבוע שהם חזקים, אנחנו עושים את הדברים האלה.
<שבתי גרברציק: גברתי היושבת ראש, אני מאוד שמחתי שאת הדגשת את תפקידם של ההורים.
<שבתי גרברציק: אנחנו דיברנו גם לפני שנה בוועדה הזו.
<שבתי גרברציק: ההורים מספקים את הכסף, כשהורה יעמוד על דעתו ויבין שהילד שלו לא רק מסכן את עצמו, מסכן גם אחרים, הוא לא ייתן כסף כי בסופו של יום זה עולה כסף.
יפעת שאשא ביטון: ואז הם ייקחו את זה מחברים.
יפעת שאשא ביטון: אני רוצה שההורים - - -
יגאל גואטה: הילד יביא את הכסף, any way הוא יביא את הכסף.
יפעת שאשא ביטון: אני רוצה שההורים, אני לגמרי - - -
יגאל גואטה: הוא יעבוד בשליחויות שני לילות ויביא את הכסף, מה?
יפעת שאשא ביטון: לא, אנחנו מדברים על הילדים הקטנים.
<שבתי גרברציק: אנחנו מדברים על ילדים קטנים שלפעמים הם תמימים, אבל הם לומדים מהחברים ויש את אלמנט החקיינות.
<שבתי גרברציק: הם רואים שההוא מסתובב עם נפץ כזה וזה מסתובב עם רימון כזה ולאט-לאט אנחנו מגיעים ל-40 מ"מ או דברים, אנשי החבלה יוכלו להציג את הדברים.
<שבתי גרברציק: אין לזה סוף, אבל הכול מתחיל ונגמר בתחום ההסברה ובחינוך.
<שבתי גרברציק: אכיפה, תכף ידגשו, יגידו ויפרטו את נושא האכיפה.
יפעת שאשא ביטון: אני רק רוצה לחדד עוד פעם את עניין ההורים.
יפעת שאשא ביטון: אני אומרת, זה לא סיפור של כסף, כי ילד לא קיבל מההורים שלו, הוא ייקח מהחבר, הרי הם קונים את זה, זה בא בקבוצות של נפצים.
יפעת שאשא ביטון: הרעיון הוא באמת להסביר להם, זה כבר ישנו, איך משתמשים בזה נכון, איך נזהרים ואיך בעצם מונעים פגיעה.
יפעת שאשא ביטון: אנחנו באמת לא נוכל לייבש את זה ואנחנו כן צריכים להתמודד עם זה.
<שבתי גרברציק: זה מסוכן הדבר הזה.
<יוני זייטק: קוראים לי יוני מרמ"ד רישוי, אני אציג פרקטית מה עושים, גם החבלה ייתן סקירה יותר נקודתית.
<יוני זייטק: אני רק אגיד, כל השנה אנחנו מתעסקים בזיקוקים, ובדיונים האלה על הכול כל הזמן.
<יוני זייטק: עכשיו, לקראת פורים, יצאה פקודה מסודרת עם עבודת מטה של המשטרה.
<יוני זייטק: אני אומר נכון לעכשיו, נכון לחידוש מצב שעשינו, נעשה הרבה, נעשו 23 מבצעים כשבתוכם 182 אתרים שנבדקו.
<יוני זייטק: נתפסו 1,850 מוצרים שביניהם, אני רוצה להגיד משפט כללי, זה שיש תקן וכביכול זה חוקי, זה לא אומר שזה לא מסוכן.
<יוני זייטק: אמרת את זה ואני רוצה להגיד בקול רם את הדבר הזה.
<יוני זייטק: אני אומר, זה לא רק זה.
<יוני זייטק: אני אתן פה דוגמה, בכוונה אני אומר את זה כדי להזהיר את כולם פה.
<יוני זייטק: בתיאום עם קצין הכנסת נכנסתי עם הדבר הזה, אני רוצה להציג לכם איזה משהו.
<יוני זייטק: זו דוגמה, זה נראה כמו אקדח אמתי, יש לו את הפיטצ' הזה כמו אקדח אמתי.
<יוני זייטק: אני אומר לכם בכנות, אני כאיש משטרה, אם בא אלי עם דבר כזה הייתי נבהל מאוד.
<יוני זייטק: או.קיי.
<יוני זייטק: זה מהבחינה הזאת.
<יוני זייטק: זה צעצוע, הוא צעצוע כי הוא פלסטיק והוא פשוט, אבל זה מסוכן.
<יוני זייטק: הוא מבהיל את האנשים ואפשר גם להיפצע - -
יפעת שאשא ביטון: אתה יודע למה זה מסוכן יותר מאשר - - -
<יוני זייטק: יהיה מי שיחשוב שזה אמתי.
יפעת שאשא ביטון: עזוב שמישהו יחשוב שזה אמתי, בגלל שיודעים שיש דברים כאלה בפורים, אז יבואו עם אקדחים אמתיים ואנחנו לא נדע לזהות.
יפעת שאשא ביטון: אני מודה שזה קצת מחריד אותי - - - <קריאה:> בפרט שרואים שהוא יורה, הדבר הזה יורה כדוריות פלסטיק.
יפעת שאשא ביטון: אגב, הוא מורשה בחנויות?
יפעת שאשא ביטון: <קריאה:> הוא לא מורשה.
<יוני זייטק: הוא לא מורשה.
<יוני זייטק: אתן דוגמה, היום ניתן להזמין את זה ב-E-bay, מזמין את זה בעלי-בבא ומזמין - - -
יגאל גואטה: זה לא סתם יורה, זה מסוכן הדבר הזה.
יגאל גואטה: זה מוציא עין בשנייה
<יוני זייטק: זו דוגמה אחת.
<יוני זייטק: דוגמה אחרת, אני אומר שיש את התרסיסים, יש דברים נוספים.
<יוני זייטק: אני אגיד פה עוד משהו כללי כאן.
<יוני זייטק: אני הייתי בהרבה דיונים על ירי וזיקוקים ודברים כאלה, אבל אני אומר את זה, ידענו, גם אנחנו כמשטרה ידענו לבוא להגיד שבמגזרים מסוימים בעיקר, כשיש חתונה ויש דברים כאלה תקומו תעזבו, איפה המטיפים הדתיים?
<יוני זייטק: אני חושב שצריך להגיד את זה בצורה כללית, צריך להגיד באומץ לב.
<יוני זייטק: גם כשיש קריאת מגילה ויש זיקוק צריך לעצור את זה.
<יוני זייטק: לא צריך לבוא רק בטענות לכל מי שאנחנו אוהבים כל הזמן לבוא בטענות אליו.
<יוני זייטק: צריך לבוא בטענות לציבור הכללי על הדבר הזה כי זו תופעה שנמצאת כל הזמן.
<יוני זייטק: אנחנו אוהבים לבוא דווקא מול ציבור מסוים על הדברים האלה.
<יוני זייטק: צריך לדעת לבוא לכל הציבור בנושא הזה.
<יוני זייטק: אני אגיד משהו כללי, אולי הדיון הראשון שכל מי שנמצא פה מסכים, כלומר, לא היה פה דיון שמישהו אומר משהו אחר - - -
יפעת שאשא ביטון: כל הדיונים שלי הם ככה.
<יוני זייטק: אני אגיד עוד דבר אחד, אני כן רוצה להיות אופטימי, התרחיש הזה אופטימי כשרוצים.
<יוני זייטק: אתן דוגמה דווקא לגבי הסיפור של זיקוקים בעיר לגבי שוטרים.
<יוני זייטק: כאן בכנסת היו כמה פעולות, גם פה הפסיקו את הייבוא של מספר 2.
<יוני זייטק: תראו, יש פה ירידה משמעותית בכל התופעה הזאת – אפשר לנצח את זה.
<יוני זייטק: הזיקוקים, מה שנקרא קטגוריה 2, זה השפיע, לא ב-100%, אבל השפיע מאוד ואפשר לעשות פה את הדברים האלה.
<ישראל משען: מדובר על זיקוקים מועפים, זה שיורים עליהם.
יפעת שאשא ביטון: אנחנו לקראת סיום.
יפעת שאשא ביטון: בבקשה קצין החבלה ואחר כך אנחנו נאפשר גם לרשות המסים ונסכם.
<גיורא מלול: שלום, גיורא מלול ראש מדור מעבדות חבלה, משטרת ישראל.
<גיורא מלול: אנחנו פועלים לאורך כל השנה בתפיסות של חומרים מעין אלה.
<גיורא מלול: אני אומר 'מעין אלה' כי זה נפרס על מספר קטגוריות.
<גיורא מלול: בעיקר מה שאנחנו מדברים פה, בעצם זה קטגוריה 1 ו-2, כאשר לנו כמשטרת ישראל אין סמכות אכיפה.
<גיורא מלול: אנחנו נכנסים לסמכות אכיפה כאשר מדובר בקטגוריה 3 ו-4, כאשר מדובר בחומרי נפץ ולכן שם אנחנו - - -
יפעת שאשא ביטון: אתם יודעים לזהות אותם, כי הרבה פעמים, דיברנו על זה בהקשר של הלייזר, זה נראה אותו דבר, אבל רמת חומר הנפץ היא שונה.
<גיורא מלול: קודם כל יש תקן.
<גיורא מלול: אנחנו פועלים על פי התקינה של מכון התקנים הישראלי שפועל על פי תקן אירופאי שיודע לקטלג על פי כמות החומר הפעיל.
<גיורא מלול: אנחנו בסיוע של משרד הכלכלה גם ניסינו להוביל איזו חקיקה, בצעם לגרור יותר פרטים מקטגוריה 2 לקטגוריה 3.
<גיורא מלול: בעצם כך תהייה לנו סמכות אכיפה ונוכל להתייחס לזה כאילו היה חומר נפץ - - -
יפעת שאשא ביטון: איפה זה עומד?
<גיורא מלול: כרגע זה נמצא בדיונים ואני מעריך - - -
יגאל גואטה: אחרי פורים זה יאושר.
<גיורא מלול: נקווה שכן, אז נוכל לעשות.
<גיורא מלול: רק כדי לסבר את האוזן, לפני שלושה חודשים, במהלך חיפוש פלילי אחרי סוחרי סמים באזור כפר מס, אנחנו מצאנו מחסן שהיה בו יותר מ-15 טון זיקוקים.
<גיורא מלול: מדובר פה בכמות אדירה, הערכת נזקים מאוד גדולה שיכולה להתרחש.
<גיורא מלול: אני מאוד מסכים עם מה שאמר חבר הכנסת גואטה לגבי- - -
<יוני זייטק: 15 טון זה כמות אדירה.
<יוני זייטק: זאת אומרת, תבינו את הפרופורציות, זו כמות ענקית, חצי מכולה.
<גיורא מלול: זו כמות אדירה וזה נמצא במרכז הארץ וזו פצצה מתקתקת.
יגאל גואטה: אם במקום כזה היה נזרק גפרור זה היה - - -
<גיורא מלול: לא צריך, היה שם גם שומים, אותם שומים שדיברת.
<גיורא מלול: - - -
יפעת שאשא ביטון: אגב, זה נראה תמים לגמרי.
<גיורא מלול: יש ניצוצות וליד זה יש פגזים, פגזי זיקוקים ב-100 מ"מ וב-200 מ"מ, אותם פגזים שבאמת יכולים ליצור פה אסון סביבתי מאוד גדול.
<גיורא מלול: אנחנו עושים את זה, אנחנו פועלים, אבל אני אומר שהידיים שלנו מאוד קצרות בכל מה שקשור בטיפול.
<גיורא מלול: מאחר ואנחנו פועלים פה בסמכות עם בתי המשפט, קשה לבוא ולקחת ולהאשים אדם שפועל, שהוא מפעיל זיקוקים או שהוא סחור צעצועים בכוונות פליליות וכאלה.
<גיורא מלול: אם כך, רמת הענישה היא מאוד נמוכה.
<גיורא מלול: לכן, אני חושב שצריך לקדם פה רף ענישה גובה יותר, להשית קנסות מאוד גבוהים ובכך בעצם להגביר את ההרתעה ולאפשר לנו לפעול לאורך כל השנה.
<גיורא מלול: ברור שלקראת כל פורים כולם נזעקים - - -
יפעת שאשא ביטון: כי זה הפיק הכי משמעותי בשנה.
<גיורא מלול: זה לא מפריע לנו, אבל אני אומר שבסופו של דבר הקפצונים והצעצועים המסוכנים הם באמת עם כמות חומר פעילה נמוכה יחסית ממה שאנחנו נתקלים במהלך השנה.
<גיורא מלול: יחד עם זאת, אתם רואים את הנזקים ההרסניים לגוף, לנפש ולסביבה.
<גיורא מלול: אני חושב, כן, אנחנו ממשיכים בהסברה שלנו כמשטרת ישראל.
<גיורא מלול: כרגע מסולם קליפ, שזה גם יופץ יחד כדי להמחיש - - -
יפעת שאשא ביטון: בשבוע הקרוב?
<גיורא מלול: היום.
יפעת שאשא ביטון: היום, מצוין.
<גיורא מלול: אגב, ככל שנה החבלנים שלנו מצטרפים יחד עם פקחי משרד הכלכלה ועושים אכיפה בכפרים ובכל המחוזות.
<גיורא מלול: אי אפשר לפעול בכל נתיבי הסחר.
<גיורא מלול: כפי שציין חברי משען, הדברים האלה כל פעם משתכללים, זה ילקוט, זה בית ספר, בסמטה, ברחוב.
<גיורא מלול: אנחנו משתדלים לעשות את זה, אבל התפיסה היא לאורך כל השנה.
יפעת שאשא ביטון: קיי, 100%.
יפעת שאשא ביטון: רשות המיסים בבקשה, ואז אנחנו נסכם.
<אורן בן שבת: אורן בן שבת, אני סגן מנהל אגף הביטחון, מכס ומע"מ ברשות המיסים.
יפעת שאשא ביטון: לצערנו הרב זה מוגדר צעצוע, אבל לא אמל"ח (אמצעי לחימה).
<אורן בן שבת: נכון.
<אורן בן שבת: מהתוקף הזה גם אנחנו עושים את ההבחנה בין הקטגוריות של אותם זיקוקים.
<אורן בן שבת: באמת מה שנמצא ברמה הנמוכה, קטגוריה 1, באמת מוגדר בדרך כלל כצעצוע מסוכן ולא כאמצעי לחימה.
<אורן בן שבת: אגב, המכס, מבצעים כאלה לקראת פורים, לא רק נפצים וזיקוקים, גם תחפושות שלא עומדות בתקן, המכס עושה כל שנה, כמה חודשים מראש, לא שבוע לפני כי אז כמובן שזה מאוחר מדי.
<אורן בן שבת: בתפיסת העבודה של המכס תמיד יש את הדילמה בין לאפשר את הסחר לטובת הכלכלה לבין ביצוע פעולות אכיפה.
<אורן בן שבת: נכון שמגיעים אלפי מטענים ביום ונבדקים בפועל פיסית אחוזים מסוימים מהמטענים האלה, אבל ההחלטה נובעת מתהליך של הערכת סיכונים, של ניהול סיכונים כשהדילמה הזאת נמצאת כל הזמן ברקע.
<אורן בן שבת: ההחלטה איזה מטען בודקים ולאיזה מטען ניגשים מבוססת על מידע מודיעני, גם על ניסיון עבר, גם על בעלי עניין או בעלי תפקידים מסומנים וכדומה.
אורי מקלב: השאלה אם בסדרי העדיפויות שלכם ותכניות העבודה שלכם, איזה in put זה מקבל.
אורי מקלב: אני רק חושש שרק לעקוב אחרי סיגריות מוברחות שהנזק הכלכלי הוא גדול יותר, שם שמים, שם אנחנו גם ערים לתפיסות הרבה יותר גדולות מצעצועים מסוכנים.
אורי מקלב: צעצועים מסוכנים זה לא המכס, אין נזק לכלכלה, או שיהיה או שלא יהיה, אבל זה לא ה-in put, אבל סיגריות מוברחות זה נזק לכלכלה.
יפעת שאשא ביטון: השאלה אם לפחות לקראת פורים אנחנו יכולים להגביר את האכיפה על כל הסוגיות של קפצונים וכאלה?
<גיורא מלול: כמו שאמרתי בצורה ברורה מספר חודשים לפני חג הפורים יש דגש לסוגיות האלה שבאמת צצות במהלך החג ולקראתו.
<גיורא מלול: נכון, המכס הוא מס, אבל זו לא הפריזמה היחידה שדרכה המכס מנהל את הסיכונים שלו.
<גיורא מלול: מעבר לפן הכלכלי יש את היבטי האכיפה, כמו שאמרתי, תחת כל הרגולציה של הרשויות המוסמכות, רשויות הממשלה.
<שבתי גרברציק: עוד אנחנו מדברים, הנה קיבלנו תמונה מהבוקר, תמונה מתפיסה שהייתה עכשיו בזמן אמת בבנימין.
<שבתי גרברציק: אלפי פריטים - - -
יגאל גואטה: אתה יכול לחבר לנו את זה למסך?
יפעת שאשא ביטון: נותן לנשום, כאילו בהזמנה.
<שבתי גרברציק: בתחנת בנימין.
<יוני זייטק: חשוב לציין, הפעילות נעשית כל הזמן.
<יוני זייטק: בימים האלה נמצא כל הזמן, יש תפיסות, יש תמונות ויש בלי סוף.
יפעת שאשא ביטון: לפני שהצלצול של המליאה יתפוס אותנו, את רוצה לומר משהו, אבל ממש בקצרה.
<רחל גרייבין: רחל גרייבין, קצינת מניעה והסברה בתחום הנוער.
<רחל גרייבין: אני מצטרפת למאמץ של כל הגופים כאן בתחום ההסברה, בהסברה לבני נוער.
<רחל גרייבין: שוטרים עוברים בכיתות, חלק מהמאמץ שהוא גם אכיפתי, הסברתי, מניעתי ובכל הכוונים, גם זה אחד מהם שאנחנו לוקחים בו חלק.
אורי מקלב: את יכולה לשלב הורים בהסברה הזאת?
אורי מקלב: בתאונות דרכים, לשלב הורים, אנחנו ראינו שיש אפקטיביות מאוד מאוד גדולה - - -
יפעת שאשא ביטון: אתה פספסת, הם מוציאים סרטוני הסברה.
יפעת שאשא ביטון: היום עולה סרטון הסברה של "בטרם" במדיה וגם המשטרה עם סרטוני הסברה.
יפעת שאשא ביטון: בעצם זה מגיע לקהל הרחב.
יפעת שאשא ביטון: דיברנו גם על החברה החרדית איך - - -
יפעת שאשא ביטון: הסטודנטים שישבו פה כל כך יפה.
יפעת שאשא ביטון: אגב , זה כבר הדיון השני, מישהו מכם רוצה להתייחס, לומר משהו?
<ענבל כץ: אני רציתי להגיד שאני גרה במקור בעוטף עזה והיה לי קשה לשמוע את כל ההתייחסות לנפצים ולקפצונים מבלי להתייחס לפוסט-טראומתיים שיש פה בארץ.
<ענבל כץ: גם הם סובלים מאוד מהסיטואציה הזאת.
יפעת שאשא ביטון: נכון, אני קצת אמרתי את זה.
יפעת שאשא ביטון: גילוי הנאות, כאילו לא כולם יודעים, אני באה מקריית שמונה.
יפעת שאשא ביטון: אצלנו כל בום זה בום, לא משנה איך הוא.
יפעת שאשא ביטון: זה יכול להיות מהדלת וזה יכול להיות מקפצונים בפורים.
יפעת שאשא ביטון: אני לגמרי מזדהה ומבינה את התחושה שאת מעלה.
<ענבל כץ: זה גם הכלבים וגם האנשים, באמת זה מוציא מהאיפוס.
יגאל גואטה: אני שוחחתי, דיברנו על זה, גם המבוגרים וגם כלבים והחיות, דיברנו על זה.
יפעת שאשא ביטון: ממש הפוטס -טראומה זה משהו שבארץ ישראל הוא כל כך נפוץ.
יפעת שאשא ביטון: אני חושבת שזה חשוב.
יגאל גואטה: אנחנו מצטרפים.
יגאל גואטה: אנחנו שנינו עם הפוסט-טראומה הזאת.
יפעת שאשא ביטון: אנחנו בהחלט נתייחס לסוגיה הזו בהמשך, לא בהקשר של פורים בפרט, בכלל ניתן לזה מקום ובמה.
יפעת שאשא ביטון: אני חושבת שהנקודה היא חשובה וטובה.
יפעת שאשא ביטון: תודה שהעלית אותה.
אורי מקלב: מה המסר שהם לקחו מהדיון הזה?
אורי מקלב: השאלה אם אנחנו מצליחים להשפיע.
יפעת שאשא ביטון: הם צעירים, אין להם עדיין ילדים.
יפעת שאשא ביטון: מישהו רוצה לומר מה הוא לוקח מהדיון?
<תמר אסייג: אני רוצה רק להוסיף על הקפצונים - - -
<תמר אסייג: תמר.
<תמר אסייג: יש לי אח - -
יגאל גואטה: איפה את גרה?
<תמר אסייג: ליד צפת.
יגאל גואטה: ליד צפת.
יגאל גואטה: מה, אין לזה שם?
<תמר אסייג: בר-יוחאי.
אורי מקלב: מושב בר-יוחאי.
<תמר אסייג: יש לי אח שנפגע מקפצונים, הוא איבד ראיה בעין אחת.
<תמר אסייג: גם לי נורא קשה לשמוע את חוסר ההתייחסות לקפצונים כי גם זה צעצוע מסוכן בעיניי.
יפעת שאשא ביטון: כל הדיון היה, דיברתי עליהם שהם אדומים ומשנים צבע ומטשטשים קצת.
יפעת שאשא ביטון: אנחנו לגמרי עם זה.
<תמר אסייג: גם לא יכולנו להגיש תביעה לחנות שמכרה זה כי זה חוקי.
יפעת שאשא ביטון: זה חוקי, נתייחס לזה בדברי הסיכום.
יפעת שאשא ביטון: מצער מאוד לשמוע.
אורי מקלב: הנה, זה לא מרחוק, זה מקרוב.
אורי מקלב: בתוך דיון במקרה אנחנו רואים, כדי להמחיש לנו ולכם, מה הנזק ומהן ההשלכות.
יפעת שאשא ביטון: שזה כאן ושזה קיים ושזה לא רחוק.
יפעת שאשא ביטון: תודה רבה, אני באמת מצטערת לשמוע על המקרה.
<אביטל אופל פנקס: אולי אפשר להציע, כל מי שיושב כאן ועדיין לא חבר בדף הפייסבוק של ארגון בטרם, שיעשה לייק והיום ישתתף וישתף את הסרטון.
יפעת שאשא ביטון: איזו דוברות.
יפעת שאשא ביטון: תעשו לה לייק.
יפעת שאשא ביטון: "בטרם" עושה עבודת קודש ואני חושבת שכל מי שיוכל לתרום בהפצה ובשיתוף של הסרטונים, אנחנו יודעים שרשת הפייסבוק היא מאוד דומיננטית היום מבחינה חברתית.
יפעת שאשא ביטון: אנחנו נשמח שזה יגיע לכל בית.
יפעת שאשא ביטון: ברשותכם - - - -
יגאל גואטה: גברתי היושבת ראש, אני מצטרף לחברי מקלב, מה אנחנו באמת יכולים לעשות היום אופרטיבית שבשנה הבאה בתאריך הזה לא יהיה פה אותו דיון?
יפעת שאשא ביטון: הנה אני מסכמת את הדיון.
יגאל גואטה: החוק הזה, זה לא הכול?
יגאל גואטה: זה לא רק החוק.
יפעת שאשא ביטון: כם אני מסכמת את הדיון.
יפעת שאשא ביטון: בראשית דבריי אני רוצה לומר ולהצטרף למה שאמרו הסטודנטיות ומה שנאמר כאן מחברי הכנסת – צעצוע מסוכן הוא לא צעצוע, נקודה.
יפעת שאשא ביטון: הוא חומר נפץ! אנחנו חייבים לפעול לשינוי הטרמינולוגיה ואם צריך חקיקה בנושא, אנחנו נבדוק את זה.
יפעת שאשא ביטון: אנחנו נעשה את זה גם בחקיקה כדי שההגדרה תהיה כפי שהיא צריכה להיות, שהציבור יקבל את זה כפי שהמשמעות באמת מבטאת את הסכנה.
יפעת שאשא ביטון: שזה לא יראה כמו צעצוע ועכשיו משאירים את השאר להמלצה או לשיקול דעת כזה או אחר.
יפעת שאשא ביטון: צעצוע מסוכן הוא לא צעצוע, הוא חומר נפץ – אני חושבת שזה הדבר שצריך לצאת מכאן.
יפעת שאשא ביטון: אנחנו נעשה את זה ביחד, חברי הכנסת אורי מקלב ויגאל גואטה.
יפעת שאשא ביטון: חשוב מאוד להזכיר שזה יצא גם בהסברה להורים ובכלל, כשגם כשיש תקן ושזה חוקי זה עדיין מסוכן.
יפעת שאשא ביטון: אני לגמרי מתחברת לאמירה הזאת.
יפעת שאשא ביטון: חשוב שהיא תצא החוצה, חשוב שהציבור ידע את זה וינקוט את משנה הזהירות בדיוק כמו בצעצועים אחרים.
יפעת שאשא ביטון: נושא של הגדלת הקנס, אנחנו נפנה למשרד הכלכלה וגם נפנה למשרדים הרלוונטיים שמקדמים את זה.
יפעת שאשא ביטון: בעצם אתם אומרים שמדובר בהצעה ממשלתית, כדי לקדם את החקיקה ולהביא לקריאה שנייה ושלישית את הצעת החוק להגדלת הקנס כפי שהיא עלתה כאן.
יפעת שאשא ביטון: אנחנו בהחלט חושבים שזה ניתן ויכול לעזור לנו במיגור ובמניעת התופעה.
יפעת שאשא ביטון: אנחנו מבקשים ממשרדי בט"פ (ביטחון פנים) והכלכלה, על פי ההמלצה שלכם לגרוע בעצם צעצועים מקטגוריה 2 לקטגוריה 3.
יפעת שאשא ביטון: אתם אומרים שזה נמצא בדיון, אנחנו כוועדה נשמח לקבל עדכון במהלך החודש הקרוב, או כשאתם תתכנסו, כדי באמת לדעת איך זה מתקדם.
יפעת שאשא ביטון: מהמכס, תנסו לעשות מבצעי אכיפה כמה חודשים לפני פורים לגבי כל הצעצועים האלה.
יפעת שאשא ביטון: אולי אין פה כסף גדול, אבל פה חיים של ילדים, יש פה גוף של ילדים שאנחנו בעצם רוצים לשמור ולהגן עליהם.
יפעת שאשא ביטון: אני מבקשת מהמכס לנקוט במבצעי אכיפה - - -
יגאל גואטה: דרך אגב, יש פה כסף גדול.
יפעת שאשא ביטון: השוו את זה לסיגריות והכול, אני אומרת גם כשאין פה כסף יש פה חיים של ילדים.
יפעת שאשא ביטון: בעיניי, זה שווה הכול ומכל דבר אחר, את זה אני רוצה לשים על השולחן לפני הכול.
יפעת שאשא ביטון: אני מאוד מבקשת שיהיו מבצעי אכיפה.
יפעת שאשא ביטון: אי אפשר להתעלם מההיבט הביטחוני.
יפעת שאשא ביטון: חברים, אנחנו נמצאים במציאות באמת רגישה וכל הצעצועים שהם דומיי אקדחים, או רובים, או סכינים או כל דבר שבעצם יכול להוות סכנה, כמה שאפשר להמעיט בשימוש שלהם, ככה אנחנו נשמח.
יפעת שאשא ביטון: מערכת החינוך, אנחנו מבקשים, יש פה סרטונים להפצה.
יפעת שאשא ביטון: רותם, אנחנו נשמח אם תעובר איזו הנחיה שמערכת החינוך תחשוף את הילדים לסרטונים האלה וגם למידע.
יפעת שאשא ביטון: בפן הביטחוני, זה מסכן את הילדים.
יפעת שאשא ביטון: פעם אחת, כי הם עלולים להיתפס כחשודים.
יפעת שאשא ביטון: פעם שנייה, כשזה יהיה אמתי אנחנו לא באמת נדע שמדובר בסיטואציית אמת, ולכן חשוב לתת דגש גם להיבט הזה.
יפעת שאשא ביטון: המון תודה לכולכם, באמת גם על שיתוף הפעולה וגם על הדיון.
יפעת שאשא ביטון: לסטודנטים, באמת כל הכבוד ובהצלחה.
יפעת שאשא ביטון: בעצם זה דיון המשך בנושא של מסיבות נוער בווילות וצימרים.
יפעת שאשא ביטון: אנחנו די הרחבנו את הדיבור על התופעה החדשה הזו, הטרנד החדש של מסיבות הנוער.
יפעת שאשא ביטון: אפשר להבין את הנוער שרוצה קצת להתנתק, לצורך העניין, מעיניהם של המבוגרים.
יפעת שאשא ביטון: הם גם מצאו לעצמם דרך קצת יותר טובה מאותן פינות חשוכות ברחוב, פשוט הם העתיקו את זה למקום יותר נוח, יותר נקי, יותר מסודר ובהרבה פעמים גם עם אטרקציות.
יפעת שאשא ביטון: לצערנו הרב קורה פעמים לא מעטות שללא השגחה של מבוגר, דיברנו על זה, זה מזמין מצבים מסכנים, שימוש באלכוהול בצורה מפורזת.
יפעת שאשא ביטון: עזבו שאסור בגילאים האלה, אבל גם השימוש הוא לא מבוקר, הוא בצורה מופרזת כי הילדים לא באמת יודעים לשתות ולא יודעים מתי לעצור.
יפעת שאשא ביטון: שימוש בסמים, קיום יחסי מין לא מבוקרים.
יפעת שאשא ביטון: כשאני אומרת 'לא מבוקרים' אלו יחסים שנעשים ללא שליטה והפגיעה בהרבה פעמים היא לא פגיעה רק בילד עצמו אלא גם בסביבה שלו, באופן לא מודע כי באמת הוא לא שולט במה שנעשה.
יפעת שאשא ביטון: מהדיון שהיה אנחנו יצאנו עם כמה המלצות.
יפעת שאשא ביטון: שאחת מהן היא באמת שהמשרד לביטחון פנים, כל הנושא של הסיורים יורחב ומה שמותר לשוטר לעשות ברחוב, קרי, לשפוך אלכוהול כשהוא פוגש ילדים מתחת לגיל המותר עם אלכוהול, יש לו את הסמכות לשפוך.
יפעת שאשא ביטון: באותה מידה יכנס לווילות ואם הוא מזהה שיש שם משהו חריג או שיש אלכוהול בקרב בני נוער, אז שגם שם הוא יוכל לעשות את זה.
יפעת שאשא ביטון: הדבר השני, זה נושא החקיקה.
יפעת שאשא ביטון: הצעת החוק שאנחנו דיברנו עליה אכן מתקדמת והיא הוגשה לכנסת.
יפעת שאשא ביטון: ההצעה בעצם אומרת שאסור להשכיר לילדים, לקטינים ווילה ללא השגחה של מבוגר.
יפעת שאשא ביטון: כמו שציינתם, אם בא מבוגר ועושה את זה, בעצם בשביל למסור את זה אחר כך לקטינים, אז האחריות הפלילית עוברת אליו.
יפעת שאשא ביטון: אנחנו ננסה לאגוף את זה מכל הכיוונים.
יפעת שאשא ביטון: הדבר האחרון, בעייני הוא הכי חשוב, הכי חשוב.
יפעת שאשא ביטון: מעבר לאכיפה ומעבר לחקיקה זה השיח שלנו עם הילדים וההורים כי בלי השיח הזה, בעייני, אנחנו לא באמת נוכל להתקדם, אולי נשחק ככה שוטרים וגנבים, אבל זה לא תמיד משיג את המטרה.
יפעת שאשא ביטון: אני חושבת שהשיח בינינו לבין בני הנוער, יחד עם ההורים, הוא שיח מאוד משמעותי.
יפעת שאשא ביטון: זו הסיבה שאנחנו מתכנסים גם היום.
יפעת שאשא ביטון: הצטרף לדיון שלנו אושיה בתחום, אפילו לא צריך לנחש.
יפעת שאשא ביטון: פרופסור עמוס רולידר אתנו.
יפעת שאשא ביטון: מבחינתי הוא לא רק יהיה שותף לדיון אלא יעזור לי לנהל אותו בצורה המקצועית.
יפעת שאשא ביטון: נמצא אתנו חבר הכנסת מוטי יוגב שגם הוא השתתף בדיון.